Роўна а восьмай на сцэне зьяўляюцца музыкі, дзелавіта ўсталёўваюць крэслы, і пачынаецца акустычная частка канцэрту. Спакой музыкаў і агульны лірычны настрой ствараюць атмасферу цёплых, лампавых хатніх пасядзелак пад гітару, дзе зьбіраюцца даўнія сябры і ўспамінаюць улюбёныя песьні маладосьці. Што, аднак, не перашкаджае самым гарачым галовам пачаць свой асабісты слэмчык. Асаблівае прывітаньне пянаму ў дупель хлопцу з другога паверху, які ўмудраўся перакрыкваць вакаліста, пры тым што ледзь стаяў на нагах. Астатнія пяклі ня так, аднак харавыя сьпевы й дружна ўзьнятыя рукі вартыя заліку — ня кожны раз убачыш такую моцную падтрымку. Спецыяльна дзеля менскага канцэрту музыкі падрыхтавалі некалькі песень, што даўно не выконвалі ўжывую. Канешне, не абышлося бяз жартаў наконт верасьня і пагроз, што граць менавіта гэты трэк гурт ня будзе. Чаканы водгук пераканаў, што былы хіт не губляе сваёй папулярнасьці.